Dávid. Ǎ Ńtondôbə, wǎ mālɔ́ŋ ékígá, akóm dáma, tə watɔbɔ ndɔ́g, ngə́ wakánga mvúg, mayi fulan ai ébá bádúg. 2Vógólō kíŋ ngogolán dzama, éyɔŋ malɔ́ŋ wā, ǎ Ńtondôbə, éyɔŋ masám mɔ́ á ḿfūfúb m̀fúfúbu wóe. 3Tə wadudu ma ai bəbə̂ bə́ bod fǔfulu tɔ ai bəbɔ bə́ ábé: ai é bod bəvɔ́g bákɔ̄bɔ mvɔí, hədá abé lə́ tɔ̄á bɔ̄ á mīńnə̄m étēde. 4Yáágán ai bɔ́ ḿból mim̀bɔán myábán mí nə́ ai anə́ bə́bə̂ bīsīē byábán bí nə́ ! Yáágán ai bɔ́ anə́ ḿból bə̄bə̂ bə́ mǎm yā mɔ́ mábán báyi, yáágán ai bɔ́ ḿból wáyəan ai bɔ́. 5Bâbəbə̌ kig bisíé bí Ńtondôbə, tɔ bisíé yā mɔ́ móé: á tsámá bɔ̄ təge bɔ́ bǎd lōŋ. 6Maa á bɔ̄ɔ̄ ai Ǹtondôbə amú ā vógólō kíŋ ngogolán dzama. 7Ǹtondôbə a nə ndá kɔ̄a dzama ai eběn dzáma: énye ǹnə́m wáma o ngáfidi, ńdɔ̄ fə a ngáka ma. Mafon ai ǹnə́m wáma ósə ńdɔ̄ fə mavə́ nye ngǎŋ mə yiaga biá. 8Ǹtondôbə a nə ngul ayɔŋ díé, m̀fim məkɔ́g yā wakode məsías woe.9Kodége ayɔŋ dóe, kúbú élíg dzóe ǹtótōmaamaa, bɔ̌ ńnɔ̄ni bə̌gə̄ fə̄ bɔ́ á ńnomó etɔá.